Rutgers Līdinghauzens-Vulfs
Rutgers Līdinghauzens-Vulfs (vācu: Rutger Lüdinghausen-Wulff/Wulf genannt Lüdinghausen) bija Livonijas ordeņa brālis 16. gadsimtā. Heinriha Līdinghauzena-Vulfa brālis. 1524. gadā darbojās Rakverē. No 1535. gada — Livonijas ordeņa finanšu un saimniecības pārzinis (Schaffer) ar rezidenci Cēsu pilī. No 1539. līdz 1550. gadam bija Grobiņas fogts, bet no 1550. līdz 1562. gadam — Pērnavas komturs. Pēc Livonijas ordeņa bojāejas palika Livonijā. Miris starp 1563. un 1572. gadu.